Koostöö tegijad ja kaasatavad							

              06.05.2024 nr 7-1/14-2

Detailplaneeringu algatamisest teavitamine ja lähteseisukohtade esitamine ettepanekute tegemiseks 

Planeerimisseaduse § 128 lg 8, § 142 lg 2 alusel teatame, et Põhja-Sakala Vallavolikogu algatas 25.04.2024 otsusega nr 215 Suure-Jaani linna Tallinna tn 24 katastriüksuse ja lähiala detailplaneeringu. Planeeringuala suurus on ligikaudu 1,7 ha.

Detailplaneeringu koostamise eesmärk on kaaluda võimalusi Tallinna tn 24 katastriüksusel asuva vana koolimaja laiendamiseks/rekonstrueerimiseks kaasaegset õpikeskkonda pakkuvaks tänapäevaseks õppehooneks/hooneteks ja planeeringualal turvalise keskkonna loomiseks.

Detailplaneeringuga tehakse ettepanek üldplaneeringu muutmiseks. Detailplaneeringuga soovitakse suurendada valla üldplaneeringuga lubatud ühiskondlike ehitiste katastriüksuse täisehituse protsenti.

Võimalike uuringute läbiviimise vajadus selgub detailplaneeringu koostamise käigus.
Detailplaneeringu koostamisel antakse eelhinnang ja kaalutakse keskkonnamõju strateegilise hindamise algatamise vajadust.

Detailplaneeringu koostamisest huvitatud isik on Põhja-Sakala Vallavalitsus.

Planeerimisseaduse § 81 lg 1 ja § 142 lg 2 kohaselt esitame teile detailplaneeringu lähteseisukohad nende kohta ettepanekute saamiseks. Ootame ettepanekuid hiljemalt 07.06.2024.

Detailplaneeringu algatamise otsusega ja lähteseisukohtadega (otsuse lisa) saab tutvuda Põhja-Sakala Vallavalitsuses tööajal ja valla veebilehel: https://www.pohja-sakala.ee/detailplaneering. 

Lugupidamisega

/allkirjastatud digitaalselt/ 
Jaanus Rahula
abivallavanem

Lisa: Põhja-Sakala Vallavolikogu 25.04.2024 otsus nr 215

Kaja Notta 510 6794 kaja.notta@pohja-sakala.ee